text: Av Korona-smittuvandanum og eftir tilmæli frá løgmanni og heilsumyndugleikunum, læstu øll Gudshús í landinum dyrnar Grækarismessudag 12. mars 2020. Sunnudagin 15. mars netvarpaði Evangeliska Røddin møti úr Ebenezer kl. 11.00; somuleiðis Sunnudagsskúlan kl. 12.00. Eisini møtini mikukvøld kl. 20.00 vórðu netvarpað. Hetta hevur hildið á í nærum tríggjar mánaðir. Nú eru tilmælini um smittuvandan linkað nógv, og sunnudagin 7. juni var seinasta netvarpsmøti úr Ebenezer á hesum sinni. Mikukvøldið 10. juni kl. 20.00 verður aftur vanligt bøna- og uppbyggingarmøti í Ebenezer.Har tey avvarandi hava biðið um tað, hevur Evangeliska Røddin eisini netvarpað jarðarferðir; úr Kedron í Sørvági, úr Samkomuni í Marknagili og úr Ebenezer.Sostatt kann sigast, at videoútgerðin, sum EvR ognaði sær fyri mongum árum síðan, hevur verið rættiliga hent. Vit halda eisini, at góðskan, mynd og ljóð, hevur verið á høgum støði. Fleiri heilsanir eru komnar, eisini úr fjarskotnum londum, har tey takka fyri, og siga, at “tað er sum at sita á fremsta bonki í Ebenezer”. Ein fyrimunur við netvarpi er eisini, at tilber at fylgja við møtunum aftaná, tá ið tað passar einum sjálvum best, við at trýsta á Netvarp knøttin her á heimasíðuni.
text: #000000
text: Nógv hava verið inni á netmøtum hesar tríggjar mánaðirnar.
text: #000001
text: Ebenezer er ikki at kenna aftur har frammi.Jákup Godtfred talar fyri “tómum” sali, men hevur nógvar áhoyrarar á netinum.
text: #000002
text: Í minsta lagi tríggir persónar skulu røkja netvarpið: Ein til telduna, ein ljóðið og ein upptøkutólini.
text: #000003
text: 9 fyrilestrar eftir Andrew W. Sloan
text: #000014
text: Ísrael og samkoman – Ingvard Petersen
text: #000016